ชาวห้วยยอดร่วมใจประกอบเตียงสนามกระดาษรองรับการเปิดศูนย์พักคอย (CI)

ของอำเภอห้วยยอด

วันนี้ (3พ.ย.64) เวลา 13.00น. ที่อาคารพละศึกษาไทยเข้มแข็ง เทศบาลตำบลห้วยยอด นายสำคัญ อรทัย นายอำเภอห้วยยอด นายธวัชชัย วรพงศ์พพัฒน์ นายกเทศมนตรีตำบลห้วยยอด พร้อมด้วยคณะผู้บริหาร สมาชิกสภาเทศบาล ปลัดเทศบาล เจ้าหน้าที่สาธารณสุขอำเภอห้วยยอด เจ้าหน้าที่โรงพยาบาลห้วยยอด อสม. จิตอาสา อส. เจ้าหน้าที่ทหาร ทสปช. และเจ้าหน้าที่ที่เกี่ยวข้อง ได้ร่วมกันประกอบเตียงสนามกระดาษ เพื่อเตรียมความพร้อมรองรับการเปิดศูนย์พักคอย Community Isolation (CI ) ของอำเภอห้วยยอด

โอกาสนี้ นายศตพงษ์ สุนทรารักษ์ ท้องถิ่นจังหวัดตรัง พร้อมนายสมเชต เรืองอินทร์ ผู้อำนวยการกลุ่มงานส่งเสริมและพัฒนาท้องถิ่น เดินทางมาตรวจเยี่ยมศูนย์ดังกล่าวด้วย

พิมมาส จันทร์ผ่อง/นักประชาสัมพันธ์ชำนาญการ/ข่าว

3 พฤศจิกายน 2564